Publication: Magyar Közlöny
Issue: MK-2003-152 (Year: 2003, Number: 152)
Era: 1990-2004
Section: 2001. évi XXXVII. törvény (a továbbiakban: Tpr.) 8. § (4) bekezdése és 32. § (9) bekezdése alapján igényelhetik a
Paragraph Index: 1241

a) Bejáró gyermekek, tanulók ellátása aa) Óvodába, általános iskolába bejáró gyermekek, tanulók ellátása Fajlagos összeg: 25 000 forint/gyermek, tanuló A kiegészítõ hozzájárulást a fenntartó helyi önkormányzat a nem a lakóhelye, ennek hiányában nem a tartózkodási helye szerinti óvodába bejáró, illetve az általános iskola 1—8. évfolyamára, a hat évfolyamos gimnázium 7—8. évfolyamára, a nyolc évfolyamos gimnázium 5—8. évfolyamára bejáró, nappali rendszerû iskolai oktatásban részt vevõ tanulók ellátásához veheti igénybe. A kollégiumi elhelyezésben részesülõk esetén, a kollégium székhelyén nevelésben, oktatásban résztvevõk után, továbbá a fõváros közigazgatási területén lakók után, ha fõvárosi székhelyû óvodát, iskolát vesznek igénybe, a hozzájárulás nem igényelhetõ. ab) Gimnáziumba, szakközépiskolába, szakiskolába bejáró tanulók támogatása Fajlagos összeg: 9 800 forint/gyermek, tanuló A kiegészítõ hozzájárulást a fenntartó helyi önkormányzat a nem a lakóhelye, ennek hiányában nem a tartózkodási helye szerinti gimnázium, illetve a szakközépiskola 9—13. évfolyamára bejáró, továbbá a szakiskolába bejáró nappali rendszerû iskolai oktatásban részt vevõ tanulók után — beleértve az elõbbi intézményekben gyógypedagógiai nevelésben, oktatásban részesülõket is — a következõk szerint veheti igénybe: — a megyei fenntartásban lévõ intézménybe más megye közigazgatási területérõl bejáró tanuló után, — a fõvárosi önkormányzat és a fõvárosi kerületi önkormányzatok fenntartásában lévõ intézménybe a fõváros közigazgatási területén kívüli település(ek)rõl bejáró tanuló után, — a települési önkormányzatok fenntartásában lévõ intézménybe más település(ek) közigazgatási területérõl bejáró tanuló után. A kollégiumi (externátusi) elhelyezésben részesülõk esetén, a kollégium székhelyén nevelésben, oktatásban résztvevõk után a hozzájárulás nem igényelhetõ. A hat évfolyamos gimnázium 7—8. évfolyamára, a nyolc évfolyamos gimnázium 5—8. évfolyamára bejáró tanulók után az aa) pont szerinti hozzájárulás jár, az ott meghatározott feltételekkel.

Source: https://magyarkozlony.hu/hivatalos-lapok/ee39cfdd090c48d65b3f3366dc96e63a162b5fc9/dokumentumok/57059bbc4afff3f27a2921b282b32228b0700915/letoltes